Mika Ilveskero

Mika Konstinpoika Ilveskero (s. 16. maaliskuuta 1966 Espoo) on suomalainen juristi, asianajaja ja oikeusneuvos. Hän toimi Suomen Asianajajaliiton puheenjohtajana 2010–2013.

Ura
Ilveskero kirjoitti ylioppilaaksi  Helsingin Suomalaisesta Yhteiskoulusta vuonna 1985. Hän valmistui oikeustieteen kandidaatiksi Helsingin yliopistosta vuonna 1990. Hän on saanut varatuomarin arvon auskultoituaan Helsingin raastuvanoikeudessa vuosina 1991–1992.

Hän oli Asianajotoimisto Castrén & Snellman Oy:n osakas ja  työskenteli yrityksessä vuodesta 1993 vuoteen 2017. Hän on hoitanut erityisesti yhtiöoikeudellisia toimeksiantoja ja on perehtynyt yrityssaneerauksiin sekä yhtiön johdon vastuukysymyksiin. Syyskuussa 2017 Ilveskero aloitti korkeimman oikeuden jäsenenä . Ilveskero toimii Tuomioistuinviraston johtokunnan puheenjohtajana.

Ilveskero oli Suomen Asianajajaliiton hallituksen puheenjohtaja vuodesta 2010 vuoteen 2013. Tilintarkastuslautakunnan varapuheenjohtajana hän toimii 2016–2018 ja oli Keskuskauppakamarin tilintarkastuslautakunnan jäsen 2007–2008 sekä 2013–2015. Suomen Asianajajaliiton säätiön hallituksen varajäsen hän on ollut 2015 alkaen.

Lähteet 

 

Suomalaiset asianajajat
Vuonna 1966 syntyneet
Elävät henkilöt
Korkeimman oikeuden jäsenet